b'\n_START_ARTICLE_\nAmarcord 2\n_START_SECTION_\nPovijest izrade\n_START_PARAGRAPH_\nVranjicana su branitelji Hrvatske Kostajnice krajem 2001. upoznali s \xc4\x8dinjenicom o postojanju video zapisa. Radilo se o sedam video kazeta koje je neki nepoznati snimatelj (pobunjeni hrvatski Srbin) snimio "sebi za du\xc5\xa1u". Kopije istih su se nalazile od 1995. u MUP-u RH i kod odgovornih u hrvatskom pravosu\xc4\x91u. Reakcije istih nije bilo. Nakon tre\xc4\x87esije\xc4\x8danjske smjene vlasti u Hrvatskoj, ponovljen je postupak, bez ikakva vidljiva ishoda. Vranjican se prihvatio obrade materijala, a vremenom se javilo jo\xc5\xa1 ljudi koji su do\xc5\xa1li u posjed s jo\xc5\xa1 sli\xc4\x8dnog materijala._NEWLINE_Dokumentarac je pri monta\xc5\xbei zadr\xc5\xbeao izvorne video i audio zapise._NEWLINE_Sadr\xc5\xbei snimke zarobljenih hrvatskih branitelja u selu Kukuruzarima kraj Hrvatske Kostajnice od 13. rujna 1991., snimke osoblja pobunjenog srpskog Radija Kostajnice dok emitira program u\xc5\xbeivo, snimke sru\xc5\xa1ene i opo\xc5\xbearene Hrvatske Kostajnice i posljednje trenutke \xc5\xbeivota hrvatskih branitelja Hrvatske Kostajnice od 13. rujna 1991., pobunjene Srbe kako spaljuju hrvatsku zastavu negdje na okupiranim podru\xc4\x8djima 14. rujna 1991., govor \xc4\x8detni\xc4\x8dkog vojvode Vojislava \xc5\xa0e\xc5\xa1elja na Plitvicama 7. travnja 1991., Krvavi Uskrs odnosno srpsku oru\xc5\xbeanu pobunu u Korenici od 31. o\xc5\xbeujka 1991. godine, Tr\xc5\xbei\xc4\x87a na Kordunu, doga\xc4\x91aji od 16. rujna 1991.: velikosrpski napad na Petrinju , zarobljavanje civila i odvajanje Srba od Hrvata te natjeravanje Hrvata u "\xc5\xbeivi zid", pripreme 29. rujna 1991. za napad na Vidu\xc5\xa1evac u Glini, velikosrpske tenkove u Vidu\xc5\xa1evcu 30. rujna 1991., snimke spaljena Vidu\xc5\xa1evca i razorene vidu\xc5\xa1eva\xc4\x8dke katoli\xc4\x8dke crkve od 2. listopada 1991., drugovanje nigerijskog bataljuna UNPROFOR-a sa pobunjenim Srbima 5. lipnja 1992., okupirani Dvor i sru\xc5\xa1enu d\xc5\xbeamiju u Posavini 1992. godine, pobunjene Srbe u Meda\xc4\x8dkom d\xc5\xbeepu 1993., propagandni film za Srbe u Kanadi snimljen u okupiranim Oku\xc4\x8danima 1994. (o Knin\xc4\x91ama), osnivanje izvi\xc4\x91a\xc4\x8dko-diverzantskog odreda u Kirinu 27. svibnja 1994., velikosrpska ofenziva na biha\xc4\x87kom rati\xc5\xa1tu studenoga 1994., baza UN-a u Lici 22. studenoga 1994..._NEWLINE_Osobito je indikativan govor Vojislava \xc5\xa0e\xc5\xa1elja u Glini 1995. gdje govori kako je Slobodan Milo\xc5\xa1evi\xc4\x87 pomagao t.zv. RSK i RS, kako je dao oru\xc5\xbeje za 30 tisu\xc4\x87a srpskih dobrovoljaca koje su srbijanski radikali slali na sva boji\xc5\xa1ta, autobuse, uniforme, kako su srbijanski radikali dobili cijelu vojarnu JNA u Bubanj Potoku, dobijali oru\xc5\xbeje iz policijskih skladi\xc5\xa1ta i skladi\xc5\xa1ta TO Srbije uz Milo\xc5\xa1evi\xc4\x87evu naredbu, o planu Z-4, kako su srbijanski radikali uklju\xc4\x8dili 3500 srpskih dobrovoljaca na zapad Like, kod Divosela, \xc4\x8citluka i Po\xc4\x8ditelja, neodricanje od velikosrpskih ratnih ciljeva ("da vratimo i ono \xc5\xa1to nismo uspeli \'91. ...i Zadra, i Karlobaga i kona\xc4\x8dno sa Gospi\xc4\x87em da zavr\xc5\xa1imo jer tu posebne motive ... i Karlovac ...\xc4\x8ditavu Zapadnu Slavoniju do Virovitice... Mo\xc5\xbeemo da trgujemo, ali uvek s teritorijama iste vrednosti. Ako je Tu\xc4\x91manu toliko va\xc5\xbena Maslenica, da mu damo Maslenicu, a on nama dubrova\xc4\x8dko primorje, recimo Dubrovnik... O\xc4\x87emo Papuk...Grubi\xc5\xa1no Polje... Pakrac...")'